เฉลิมชัย ศรีอ่อน

เฉลิมชัย ศรีอ่อน  (เกิด 7 มีนาคม พ.ศ. 2508)  เป็นนักการเมืองชาวไทย อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลแพทองธาร ชินวัตร อดีตรัฐมนตรีว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา อดีตรัฐมนตรีว่าการกระทรวงแรงงาน ในรัฐบาลอภิสิทธิ์ เวชชาชีวะ อดีตเลขาธิการและหัวหน้าพรรคประชาธิปัตย์ 

 ประวัติ 
เฉลิมชัย เกิดวันที่ 7 มีนาคม พ.ศ. 2508 ที่ตำบลหนองตาแต้ม อำเภอปราณบุรี จังหวัดประจวบคีรีขันธ์ประวัติผู้สมัคร สส. กรมการปกครอง กระทรวงมหาดไทย เป็นบุตรนายหลียักหมิ่น แซ่ลี นางหลวย ศรีอ่อน สมรสกับนางธันยวีร์ ศรีอ่อน (ชื่อสกุลเดิม สุคนธ์ พัฒนผลสุขุม) นายกเทศมนตรีตำบลปราณบุรี เมื่อวันที่ 3 มิถุนายน พ.ศ. 2537 มีบุตร 1 คน คือ นายสรวิศ ศรีอ่อน

สำเร็จการศึกษาระดับมัธยมศึกษาจากโรงเรียนพรหมานุสรณ์ จังหวัดเพชรบุรี ระดับปริญญาตรี คณะนิติศาสตร์ จากมหาวิทยาลัยรามคำแหง ระดับปริญญาโท ศิลปศาสตรมหาบัณฑิต สาขานโยบายและการวางแผน จากมหาวิทยาลัยเกริก และระดับปริญญาเอก ปรัชญาดุษฎีบัณฑิต สาขายุทธศาสตร์การพัฒนา จากมหาวิทยาลัยราชภัฏพระนคร

 งานการเมือง 
เฉลิมชัย เริ่มต้นเส้นทางการเมืองโดยการเป็นสมาชิกสภาจังหวัดประจวบคีรีขันธ์ (สจ.) (2533 – 2543) เป็นประธานสภาจังหวัดประจวบคีรีขันธ์ (พ.ศ. 2538 – 2540) และเป็นสมาชิกพรรคในวันที่ 19 มิถุนายน พ.ศ. 2539 ก่อนได้รับเลือกเป็นสมาชิกสภาผู้แทนราษฎรจังหวัดประจวบคีรีขันธ์ครั้งแรกในการเลือกตั้ง พ.ศ. 2544 และได้รับการเลือกตั้งต่อมาในปี พ.ศ. 2548, พ.ศ. 2550 และ พ.ศ. 2554

เฉลิมชัย ดำรงตำแหน่งรองหัวหน้าพรรคประชาธิปัตย์ ดูแลพื้นที่ภาคกลาง ต่อมาในการปรับคณะรัฐมนตรีของรัฐบาลอภิสิทธิ์ เวชชาชีวะ เมื่อวันที่ 6 มิถุนายน พ.ศ. 2553 เขาได้รับตำแหน่งรัฐมนตรีว่าการกระทรวงแรงงานแทนไพฑูรย์ แก้วทองราชกิจจานุเบกษา, พระบรมราชโองการ ประกาศ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี, เล่ม ๑๒๗ ตอนพิเศษ ๗๒ ง หน้า ๒, ๘ มิถุนายน ๒๕๕๓

เขาลงสมัครรับเลือกตั้งในพื้นที่จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยแพ้ให้กับพรเทพ วิสุทธิ์วัฒนศักดิ์ จากพรรคเพื่อไทย ไปเพียง 106 คะแนน หลังการเลือกตั้งทั่วไปเมื่อวันที่ 24 มีนาคม พ.ศ. 2562 อภิสิทธิ์ เวชชาชีวะ หัวหน้าพรรคได้ลาออกจากตำแหน่ง ทำให้คณะกรรมการบริหารพรรคต้องพ้นจากตำแหน่งทั้งคณะ ซึ่งในวันที่ 15 พฤษภาคม ปีเดียวกัน สมาชิกพรรคก็ได้ลงมติให้เฉลิมชัยดำรงตำแหน่งเลขาธิการพรรคทีมงาน "จุรินทร์"กินรวบทุกตำแหน่ง คุมรองหน.4 ภาคสยายปีก "เฉลิมชัย"นั่งเลขา

ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงเกษตรและสหกรณ์ และเป็นกรรมการศูนย์บริหารสถานการณ์การแพร่ระบาดโรคติดต่อ​ไวรัสโคโรนา​ 2019 ประธานกรรมการในคณะกรรมการกองทุนฟื้นฟูและพัฒนาเกษตรกรราชกิจจานุเบกษา, ประกาศสำนักนายกรัฐมนตรี เรื่อง แต่งตั้งกรรมการผู้ทรงคุณวุฒิในคณะกรรมการกองทุนฟื้นฟูและพัฒนาเกษตรกร, เล่ม ๑๓๖ ตอนพิเศษ ๒๕๗ ง หน้า ๔, ๑๖ ตุลาคม ๒๕๖๒

ในระหว่างการจัดตั้งคณะรัฐมนตรีไทย คณะที่ 64 ที่นำโดยนายกรัฐมนตรีแพทองธาร ชินวัตร เฉลิมชัย ศรีอ่อน ได้นำสมาชิกสภาผู้แทนราษฎรพรรคประชาธิปัตย์ในกลุ่มของตนจำนวน 21 ราย ขอเข้าร่วมรัฐบาล โดยมีเพียง 4 รายที่ไม่เห็นด้วย ประกอบด้วย จุรินทร์ ลักษณวิศิษฏ์, ชวน หลีกภัย, บัญญัติ บรรทัดฐาน และ สรรเพชญ บุญญามณี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓, เล่ม ๑๒๗ ตอนที่ ๑๔ ข หน้า ๒, ๘ ธันวาคม ๒๕๕๓ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑

 อ้างอิง 

 แหล่งข้อมูลอื่น 







 เฉลิมชัย ศรีอ่อน ที่บล็อกดิท

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอทับสะแก
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดประจวบคีรีขันธ์
หมวดหมู่:รัฐมนตรีว่าการกระทรวงแรงงานไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:รัฐมนตรีว่าการกระทรวงทรัพยากรธรรมชาติและสิ่งแวดล้อมไทย
หมวดหมู่:สมาชิกสภาผู้แทนราษฎรจังหวัดประจวบคีรีขันธ์
หมวดหมู่:หัวหน้าพรรคประชาธิปัตย์
หมวดหมู่:เลขาธิการพรรคประชาธิปัตย์
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.